ଭବାନୀପାଟଣା : (ନରେନ୍ଦ୍ର ନେଗୀ ଙ୍କ ସହ ଅର୍ଜୁନ ପଟ୍ଟନାୟକ) ସଚରାଚର ଜୀବ ଜଗତ ପାପ ପୁଣ୍ୟର ହିସାବ ରକ୍ଷକ ତଥା ଧର୍ମରାଜ ଙ୍କ ପରାମର୍ଶ ଦାତା କରଣକୁଳ ଅଧିଷ୍ଠାତା ଶ୍ରୀ ଶ୍ରୀ ଚିତ୍ରଗୁପ୍ତ ଦେବଙ୍କ ପୂଜା ମହାସମାରୋହର ସହ କଳାହାଣ୍ଡି ଜିଲ୍ଲା ଜୟପାଟଣା ଠାରେ ଅନୁଷ୍ଠିତ ହୋଇଯାଇଛି। ଜୟପାଟଣା ଚିତ୍ରଗୁପ୍ତ କଲ୍ଯାଣ ସମିତି ପକ୍ଷରୁ ଆୟୋଜିତ ଏହି ତ୍ରି ଦିନାତ୍ମକ ପୂଜା ୨୬ ତାରିଖ ବୁଧବାର ଦିନ ଆରମ୍ଭ ହୋଇ୨୮ ତାରିଖ ଶୁକ୍ରବାର ଦିନ ପୂର୍ଣ୍ଣାହୁତି ହୋଇଥିଲା। ଏ ଅବସରରେ ବିଭିନ୍ନ ସାଂସ୍କୃତିକ କାର୍ଯ୍ୟକ୍ରମ ପରିବେଷଣ ସହ, ରଙ୍ଗୋଳି, ମେହେନ୍ଦୀ, ହାଣ୍ଡି ପିଟା, ମ୍ୟୁଜିକ୍ ଚେୟାର, ଚିତ୍ରାଙ୍କନ ସଙ୍ଗୀତ,ନୃତ୍ୟ ଆଦି ପ୍ରତିଯୋଗୀତା କରାଯାଇ କୃତି ପ୍ରତିଯୋଗୀମାନଙ୍କୁ ମଞ୍ଚାସୀନ କର୍ମକର୍ତ୍ତା ଙ୍କ ଦ୍ବାରା ପୁରସ୍କୃତ କରାଯାଇଥିଲା।
ପୁରସ୍କାର ବିତରଣୀ ଉତ୍ସବରେ ପୂଜା କମିଟି ସଭାପତି ସୁଶିଲ ଚନ୍ଦ୍ର ପଟ୍ଟନାୟକ ସଭାପତିତ୍ବ କରିଥିବା ବେଳେ ସମାଜ ର ବରିଷ୍ଠ ଉପଦେଷ୍ଟା ତ୍ରିନାଥ ପଟ୍ଟନାୟକ, ସଚିନ୍ଦ୍ର ପ୍ରସାଦ ଦାସ, ଉପଇନ୍ଦ୍ର ପଟ୍ଟନାୟକ, କଲ୍ୟାଣ ସମିତି ସଭାପତି ସୁରେଶ ଚନ୍ଦ୍ର ପଟ୍ଟନାୟକ, ସମ୍ପାଦକ ଅର୍ଜୁନ ପଟ୍ଟନାୟକ, କୋଷାଧ୍ୟକ୍ଷ ଭାସ୍କର ପଟ୍ଟନାୟକ, ଭରତ ରଞ୍ଜନ ଦାସ ପ୍ରମୁଖ ମଞ୍ଚାସୀନ ଥିଲେ। ଉପଦେଷ୍ଟା ତଥା ବିଶିଷ୍ଟ ଶିକ୍ଷାବିତ୍ ଦିବାକର ପଟ୍ଟନାୟକ ମଞ୍ଚ ପରିଚାଳନା କରିଥିଲେ। ଗୌରାଙ୍ଗ ପଟ୍ଟନାୟକ ସପତ୍ନିକ କର୍ତ୍ତା ଦାୟିତ୍ବ ନିର୍ବାହ କରିଥିବା ବେଳେ କୈଳାସ ଚନ୍ଦ୍ର ପଟ୍ଟନାୟକ ଓ ସୁରେଶ ଚନ୍ଦ୍ର ମହାନ୍ତି ସହଯୋଗ କରିଥିଲେ। ତିନିଦିନ ବ୍ୟାପୀ ଅନ୍ନ ପ୍ରସାଦ ସେବନର ବ୍ୟବସ୍ଥା ହୋଇଥିଲା।ପୂଜା କମିଟି ଓ ସମାଜ ର ଯୁବବର୍ଗ ଙ୍କ ଅକ୍ଲାନ୍ତ ଉଦ୍ୟମ ରେ ସୁରଖୁରରେ ପୂଜା କାର୍ଯ୍ୟ ହୋଇଥିଲା। କାର୍ଯ୍ୟକ୍ରମ ରେ ବହୁ ସଂଖ୍ୟାରେ ମହିଳା ମାନଙ୍କ ସକ୍ରୀୟ ଯୋଗଦାନ ଦେଖିବାକୁ ମିଳିଥିବା ବେଳେ ଆଖପାଖ ଅଞ୍ଚଳର ବହୁ ମାନ୍ୟଗଣ୍ୟ ବିଶିଷ୍ଟ ବ୍ୟକ୍ତି ବିଶେଷ ଏହି ସାମାଜିକ କାର୍ଯ୍ୟକ୍ରମ ରେ ସାମିଲ ହୋଇଥିଲେ।
